diwiska ar horvou maro.  Gwennig a gredas, heb mar ebed, beza o paouez ober eun huñvre spontuz.  Frota reas he  daoulagad, hag e sellas adarre en-dro dezi ; neuze e tiskennas  diwar an tevenn, o chom a-za gwechig an amzer evid selled adarre. A-veh war  ar plên, e haloupas da vond beteg ar mor ; eno eh anavezas korv he mamm,  gouliet oll.  Ar baotred vihan a zache war he bleo evid he zenna war ar seh. Gwennig a  oe merh en deiz-se, hag an daelou a ziredas euz he daoulagad. Dan ampoent,  Gwennig noa mui heñvel ouz eur spered euz ar bed all, rag gouela ree evel tud  ar bed-mañ ; an dud ouez  dispontet a dostaas outi, mez ganto, lod diskrognet o  dent ha kounnar en o halon, lod all o choarzin, droug enno oll outo o-unan,  abalamour, emezo, oant bet trehet en derhent gand eur baotrezig chwezeg  vloaz, mezo ma z oant, kement a win o-doa evet. Kredi a reent noa tremenet  netra direiz nemed en o spered trevaliet. Tevel a rejont koulskoude dirag glahar  ar bugel, ha sklêrijenn an deiz-se a welas, tra souezuz ! parezed ar gwazed-se  en-dro da Wennig, oh he frealzi  gand eun deneredigez a gaver aliez zoken etouez an dud ouez. Ober a reent dezi pokad dhe mamm evid ar wech diweza  war an douar-mañ, evid kas goude-ze a-zirag he daoulagad ar horv a behini ar  gwel a ree kement a boan dezi.  Eun den kreñv evel eur gourener a zammas neuze ar horv war e skoaz hag a  bignas war an tevenn, an oll wazed oh e heul. Gwennig a leze anezo da ober  dioh o hoant, hag a zegemere zoken o homzou frealzuz. Eun hanter eur goude  ar wazed a reas eun hopadenn euz  ar hoad-pin e leh moant en em dennet, ha  kerkent ar gwragez, ha Gwennig ganto, a yeas do haoud. Edont en-dro deun  tachad douar nevez distroet. Eno edont o paouez douara mamm gêz Gwennig.  Houmañ a gouezas dan daoulin en eur ouela. Goulenn a reas goude-ze daou  skourr gwez, gand pere e reas eur groaz hag a zankas war ar bez. Ha Gwennig  en em roas da bedi.  Al laeron ne ententent netra e kement-se. A-nebeudou ejont kuit, evid  peurzastum ar pez a zistaole koummou ar  mor dho avarizded, ha prestig  goude edont war an aod. O huñvelez a yoa chomet er hoad gand ar bugel ;  oant adarre eonennerien-vor kriz ha digalon evel diaraog ; dizale noa mui  nemed eur vozadig merhed e-kichenn ar bez.  Gwennig a bede atao.  War-dro mare kreisteiz e klevas, o tond euz an aod, eun huanadenn hag a  reas dezi sevel en he sav. An nebeudig merhed chomet ganti a redas en eul  lamm war horre ar grehenn, a beleh e weled mad kement a dremene war an  aod.  Gwennig, souezet, a yeas do heul.  Edod oh inkanti kreiz an deiz, o lavared ar bed, dan Doue Heol. Eun den  koz, en e zav war ar roh, e ziouvreh astennet etrezeg steredenn an deiz, a lavare  e rouantelez ; e-harz e dreid, ar re all a gane gand eur vouez nerzuz :  Eienenn vraz a sklêrijenn,  A zioulder hag a gorventenn,  76